CELEX: 52018PC0137
Language: mt
Date: 2018-03-19
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 168/2013 fir-rigward tal-istadju Euro 5 għall-approvazzjoni tat-tip ta’ vetturi b’żewġ jew tliet roti u kwadriċikli

IL-KUMMISSJONI EWROPEA
            Brussell, 19.3.2018
            COM(2018) 137 final
            2018/0065(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament (UE) Nru 168/2013 fir-rigward tal-istadju Euro 5 għall-approvazzjoni tat-tip ta’ vetturi b’żewġ jew tliet roti u kwadriċikli
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               It-terminu “vetturi tal-kategorija L” ikopri firxa wiesgħa ta’ tipi ta’ vetturi ħfief b’żewġ, bi tliet jew b’erba’ roti, eż. roti motorizzati, mopeds b’żewġ u bi tliet roti, muturi b’żewġ u bi tliet roti, muturi bis-sidecar u vetturi b’erba’ roti (kwadriċikli) bħal quads tat-triq, vetturi għal kull tip ta’ terren u kwadrimobbli.
            
            
               Ir-rekwiżiti tal-approvazzjoni tat-tip li japplikaw għal “vetturi tal-kategorija L” mill-1 ta’ Jannar 2016 huma stabbiliti fir-Regolament (UE) Nru 168/2013 u fl-erba’ atti delegati u ta’ implimentazzjoni tiegħu
                  1
               .
            
            
               Il-Kummissjoni abbozzat rapport fuq il-bażi ta’ studju komprensiv
                  2
                tal-effett ambjentali għall-Parlament u għall-Kunsill; skont l-Artikolu 23(4) tar-Regolament (UE) Nru 168/2013. Il-konklużjonijiet tar-rapport indikaw rakkomandazzjonijiet għal titjib tar-Regolament (UE) Nru 168/2013, kif ukoll tar-Regolament ta’ Delega tal-Kummissjoni (UE) Nru 44/2014 u tar-Regolament ta’ Delega tal-Kummissjoni (UE) Nru 134/2014 li jissupplimenta r-Regolament (UE) Nru 168/2013. Ir-rakkomandazzjonijiet huma riflessi fl-Artikolu 1(1) u (2) ta’ dan ir-Regolament, fejn jiġu proposti emendi fl-Artikoli 21 u 23 tar-Regolament (UE) Nru 168/2013. 
            
            
               Peress li r-rekwiżiti tal-approvazzjoni tat-tip fir-Regolament (UE) Nru 168/2013 diġà kienu applikabbli fuq bażi obbligatorja mill-1 ta’ Jannar 2016, dan l-att huwa propost għall-adozzjoni mill-aktar fis possibbli u, għall-kuntrarju ta’ ħafna atti tal-approvazzjoni tat-tip, ma jipprevedix data ta’ applikazzjoni separata.
            
            
               Ir-Regolament (UE) Nru 168/2013 qiegħed limitu fuq is-setgħat kollha tal-Kummissjoni li tadotta atti delegati għal perjodu ta’ ħames snin, li se jiskadi fil-21 ta’ Marzu 2018. Peress li hemm ħtieġa kontinwa li jiġu aġġornati b’mod kostanti elementi tal-atti tal-approvazzjoni tat-tip għall-progress tekniku inkella li jiġu introdotti emendi oħra f’konformità mal-għoti tas-setgħat, l-abbozz ta’ proposta jemenda wkoll l-Artikolu 75(2) tar-Regolament (UE) Nru 168/2013 sabiex dan jipprevedi l-għoti tas-setgħat għal ħames snin oħra bil-possibbiltà ta’ estensjoni taċita.
            
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika ta’ dan l-att hija l-istess bħal dik tal-att li għandu jiġi emendat, l-Artikolu 114 TFUE.
            
            
               •Proporzjonalità
            
            
               Ir-Regolament (UE) Nru 168/2013 li fih ir-rekwiżiti għall-approvazzjoni tat-tip tal-UE huwa bbażat fuq il-kunċett ta’ armonizzazzjoni totali. Għalhekk l-emendi li jridu jiġu introdotti fir-rekwiżiti ta’ dak ir-Regolament fuq il-bażi tas-sejbiet tal-istudju komprensiv dwar l-effetti ambjentali jitqiesu l-aktar adattati biex jintlaħaq l-għan spjegat fil-premessa (9) tar-Regolament (UE) Nru 168/2013 u jinkiseb livell għoli ta’ protezzjoni ambjentali. 
            
            
               •Għażla tal-istrument
            
            
               L-użu ta’ Regolament jitqies li huwa xieraq peress li jemenda r-Regolament eżistenti.
            
            
               3.RIŻULTATITA’EVALWAZZJONIJIETEX-POST,KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT
            
            
               •L-evalwazzjonijiet ex post/il-kontrolli tal-idoneità tal-leġiżlazzjoni eżistenti
            
            
               Abbażi tal-istudju komprensiv dwar l-effetti ambjentali, il-Kummissjoni bagħtet rapport lill-Parlament u lill-Kunsill, f’konformità mal-obbligu fl-Artikolu 23(4) u (5) tar-Regolament (UE) Nru 168/2013. Fi qbil mal-konklużjonijiet tar-rapport tal-Kummissjoni u biex tiġi żgurata l-applikazzjoni akkurata tar-Regolament, il-punti identifikati jenħtieġ li jiżdiedu jew jiġu ċċarati permezz ta’ emendi.
            
         
         
            
               Ir-riżultati ġenerali tal-istudju juru biċ-ċar li l-limiti, id-dati u r-rekwiżiti stipulati fir-Regolament huma kosteffiċjenti u teknikament fattibbli għall-vetturi kollha tal-kategorija L.
            
            
               •Konsultazzjonijiet mal-partijiet ikkonċernati
            
            
               Ir-rapport tal-Kummissjoni jagħmel diversi rakkomandazzjonijiet għal emendi tar-Regolament (UE) Nru 168/2013. Ir-rakkomandazzjonijiet huma dderivati minn konsultazzjonijiet mal-partijiet ikkonċernati matul il-perjodu kollu li fih isir l-istudju. Barra minn hekk, ġew ipprovduti aġġornamenti dwar il-progress fuq l-istudju fil-laqgħat tal-Grupp ta’ Ħidma dwar il-Muturi mal-partijiet ikkonċernati rilevanti u mar-rappreżentanti kollha tal-Istati Membri, matul is-sessjonijiet f’Mejju, Settembru u Diċembru 2016 u f’Marzu u Ġunju 2017.
            
            
               F’Marzu 2017, il-Kummissjoni ressqet l-ewwel verżjoni tad-dokument u rċeviet rispons mill-partijiet ikkonċernati fl-industrija, l-awtoritajiet ta’ approvazzjoni, is-servizzi tekniċi u l-imsieħba soċjali li huma favur l-abbozz tad-dokument mehmuż.
            
            
               2018/0065 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               li jemenda r-Regolament (UE) Nru 168/2013 fir-rigward tal-istadju Euro 5 għall-approvazzjoni tat-tip ta’ vetturi b’żewġ jew tliet roti u kwadriċikli
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 114 tiegħu,
            
            
               Wara li kkunsidraw il-proposta mill-Kummissjoni Ewropea,
            
            
               Wara li l-abbozz tal-att leġiżlattiv intbagħat lill-parlamenti nazzjonali,
            
            
               Wara li kkunsidraw l-opinjoni tal-Kumitat Ekonomiku u Soċjali Ewropew 
            
            
               Waqt li jaġixxu skont il-proċedura ordinarja leġiżlattiva,
            
            
               Billi: 
            
            
               (1)Abbażi tar-rapport tal-Kummissjoni lill-Parlament Ewropew u lill-Kunsill dwar l-istudju komprensiv tal-effetti tal-istadju ambjentali Euro 5 għall-vetturi tal-kategorija L
                  3
                skont l-Artikolu 23(4) tar-Regolament (UE) Nru 168/2013 tal-Parlament Ewropew u tal-Kunsill
                  4
                fir-rigward tal-istadju tal-emissjonijiet Euro 5, u filwaqt li jitqiesu l-kwistjonijiet li nstabu mill-awtoritajiet tal-approvazzjoni u l-partijiet ikkonċernati fl-applikazzjoni ta’ dak ir-Regolament, jenħtieġ li jsiru ċerti bidliet u kjarifiki fir-Regolament (UE) Nru 168/2013 sabiex tiġi żgurata l-applikazzjoni bla xkiel tiegħu.
            
            
               (2)Fir-rigward tar-rekwiżit li tiġi installata sistema dijanjostika abbord (OBD) tal-istadju II, li jiżgura monitoraġġ u rappurtar dwar fallimenti u degradazzjoni tas-sistema tal-kontroll tal-emissjonijiet, il-Kummissjoni kkonkludiet, fuq il-bażi ta’ studju komprensiv tal-effett ambjentali li hemm limitazzjonijiet tekniċi fir-rigward tal-monitoraġġ tal-katalizzatur għal ċerti vetturi u li jkun meħtieġ żvilupp ulterjuri biex tiġi żgurata l-implimentazzjoni korretta tiegħu. Il-monitoraġġ tal-katalizzattur mhux mistenni jkun lest għall-ewwel round tal-istadju tal-emissjonijiet Euro 5, iżda jenħtieġ li jiġi previst għall-2025. L-Artikolu 21 tar-Regolament (UE) Nru 168/2013 għalhekk jenħtieġ li jqis il-perjodu meħtieġ biex tiġi żgurata l-implimentazzjoni korretta tar-rekwiżit tal-istadju II għas-sistemi OBD. 
            
            
               (3)Huwa meħtieġ li tiġi ċċarata l-eżenzjoni għall-mopeds (il-kategoriji L1e u L2e) mir-rekwiżit tal-istadju II għas-sistemi OBD u li dik l-eżenzjoni tiġi estiża għall-kwadriċikli ħfief (kategorija L6e) u l-muturi tas-subkategoriji enduro (L3e-AxE) u trials (L3e-AxT). 
            
            
               (4)Minħabba li l-mopeds tal-kategoriji ta’ vetturi L1e u L2e huma diġà esklużi mir-rekwiżit tal-istadju II għas-sistemi OBD, il-vetturi tal-kategorija L6e li huma ddisinjati u mibnija fuq l-ispeċifikazzjonijiet tal-mopeds u li huma prodotti f’volumi żgħar ukoll jenħtieġ li jkunu eżentati minn dan ir-rekwiżit.
            
            
               (5)Il-muturi tas-subkategoriji enduro u trials ikollhom ħajja qasira u huma simili ħafna fin-natura u fl-użu għall-kwadriċikli tqal għal kull tip ta’ terren (L7e-B) li huma eżentati mir-rekwiżit tal-istadju II għas-sistemi OBD. Dik l-eżenzjoni għalhekk jenħtieġ li tiġi estiża għall-muturi tas-subkategoriji enduro u trials.
            
         
         
            
               (6)Il-Kummissjoni kkonkludiet, fir-rapport tagħha lill-Parlament Ewropew u l-Kunsill fuq il-bażi ta’ studju komprensiv tal-effetti ambjentali, li l-proċedura matematika tad-durabilità stabbilita fl-Artikolu 23(3)(c) tar-Regolament (UE) Nru 168/2013, li biha l-vetturi jiġu ttestjati wara 100 km ta’ użu, ma tirriflettix il-kundizzjonijiet reali ta’ degradazzjoni tas-sistema ta’ kontroll tal-emissjonijiet ta’ vettura matul ħajjitha. Jenħtieġ li dak il-metodu ma jibqax jintuża u għalhekk jenħtieġ li jitneħħa gradwalment sal-2025 biex ikun hemm żmien biżżejjed ħalli l-partijiet ikkonċernati jadattaw. Għall-perjodu sal-2025, id-distanza akkumulata meħtieġa li vettura għandha tivvjaġġa qabel ma tiġi ttestjata jenħtieġ li tiżdied biex jiġi żgurat li r-riżultati tat-test ikunu affidabbli.  
            
            
               (7)Minkejja li t-teknoloġija meħtieġa biex jintlaħqu l-limiti Euro 5 diġà hija disponibbli, il-Kummissjoni kkonkludiet fir-rapport tagħha lill-Parlament Ewropew u l-Kunsill fuq il-bażi ta’ studju komprensiv tal-effett ambjentali mwettaq skont l-Artikolu 23(4) tar-Regolament (UE) Nru 168/2013 tal-Parlament Ewropew u tal-Kunsill rigward in-natura tal-emissjonijiet Euro 5, li d-data ta’ applikazzjoni tal-limiti tal-emissjonijiet Euro 5 għal ċerti vetturi tal-kategorija L (L6e-AxT, L2e-U, L3e-AxT, u L3e-AxE) jeħtieġ li tiġi posposta mill-2020 għall-2022 biex jiżdied il-proporzjon ta’ benefiċċji għall-kostijiet meta mqabblin max-xenarju ta’ referenza. Barra minn hekk, il-manifatturi ta’ dawn il-vetturi, li huma prinċipalment SMEs, jeħtieġu aktar żmien biex jiżguraw li t-tranżizzjoni lejn sistemi ta’ motopropulsjoni b’emissjonijiet żero, bħall-elettrifikazzjoni tkun tista’ tinkiseb b’mod kosteffikaċi. 
            
            
               (8)Ċerti inkonsistenzi fid-data ta’ applikazzjoni tal-limiti tal-livell tal-istorbju Euro 5 fl-Anness IV tar-Regolament (UE) Nru 168/2013 jenħtieġ li jiġu ċċarati sabiex jiġi żgurat li l-limiti eżistenti (Euro 4) jibqgħu applikabbli sakemm jiġu stabbiliti limiti ġodda għall-vetturi Euro 5. 
            
            
               (9)Ir-Regolament (UE) Nru 168/2013 ta lill-Kummissjoni s-setgħa li tadotta atti delegati għal perjodu ta’ ħames snin, li se jiskadi fil-21 ta’ Marzu 2018. Peress li teżisti ħtieġa kontinwa li jiġu aġġornati elementi tal-atti tal-approvazzjoni tat-tip għall-progress tekniku inkella li jiġu introdotti emendi oħra f’konformità mal-għoti tas-setgħat, l-Artikolu 75(2) tar-Regolament jenħtieġ li jiġi emendat biex jipprevedi l-estensjoni tad-dritt tal-adozzjoni ta’ atti delegati għal perjodu ieħor ta’ ħames snin bil-possibbiltà ta’ estensjoni awtomatika.
            
            
               (10)Fl-interess taċ-ċertezza legali, is-setgħa mogħtija fir-Regolament (UE) Nru 168/2013 biex il-Kummissjoni tadotta atti delegati rigward ir-rekwiżiti tekniċi relatati mad-dijanjostika abbord jenħtieġ li tkun aktar ċara u aktar preċiża. 
            
            
               (11)Peress li dan ir-Regolament jimmodifika r-Regolament (UE) Nru 168/2013, mingħajr ma jespandi l-kontenut regolatorju u peress li l-għanijiet ta’ dan ir-Regolament ma jistgħux jinkisbu b'mod suffiċjenti mill-Istati Membri iżda jistgħu, minħabba l-iskala u l-effetti tiegħu, jinkisbu aħjar fil-livell tal-Unjoni, l-Unjoni tista’ tadotta miżuri, skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea (TUE). F’konformità mal-prinċipju tal-proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkisbu dawk l-għanijiet,
            
            
               (12)Għalhekk, jenħtieġ li r-Regolament (UE) Nru 168/2013 jiġi emendat skont dan.
            
            
               ADOTTAW DAN IR-REGOLAMENT:
            
            
               Artikolu 1
            
            
               Ir-Regolament (UE) Nru 168/2013 huwa emendat kif ġej:
            
            
               (1)L-Artikolu 21 jinbidel b'dan li ġej: 
            
            
               “Artikolu 21
            
            
               Rekwiżiti ġenerali għas-sistemi dijanjostiċi abbord
            
            
               1.Il-vetturi tal-kategorija L, bl-eċċezzjoni tal-vetturi tal-kategoriji L1e, L2e u L6e, għandhom ikunu mgħammra b’sistema OBD li tikkonforma mar-rekwiżiti funzjonali u mal-proċeduri tal-ittestjar kif stabbiliti fl-atti delegati adottati skont il-paragrafu 8 u mid-dati ta’ applikazzjoni stipulati fl-Anness IV.
            
            
               2.Mid-dati stipulati fil-punt 1.8.1 tal-Anness IV, il-kategoriji/is-subkategoriji ta’ vetturi L3e, L4e, L5e-A u L7e-A għandhom ikunu mgħammra b’sistema OBD tal-istadju I li timmonitorja għal kwalunkwe falliment taċ-ċirkwit elettriku u tal-elettronika tas-sistema tal-kontroll tal-emissjonijiet u tirrapporta dawk il-fallimenti li jirriżultaw fi qbiż tal-livelli ta’ limitu tal-emissjonijiet kif stabbiliti fl-Anness VI (B1).
            
            
               3.Mid-dati stipulati fil-punt 1.8.2 tal-Anness IV, il-kategoriji/is-subkategoriji tal-vetturi L3e, L4e, L5e u L7e għandhom ikunu mgħammra b’sistema OBD tal-istadju I li timmonitorja għal kwalunkwe falliment taċ-ċirkwit elettriku u tal-elettronika tas-sistema tal-kontroll tal-emissjonijiet u li tiġi skattata meta jkunu qed jinqabżu l-livelli ta’ limitu tal-emissjonijiet kif stabbiliti fl-Anness VI (B1). Sistemi OBD tal-istadju I għal dawk il-kategoriji/is-subkategoriji tal-vetturi għandhom ukoll jirrapportaw l-iskattar ta’ kwalunkwe mod ta’ operazzjoni li jnaqqas it-torque tal-magna b’mod sinifikanti.
            
            
               4.Mid-dati stipulati fil-punt 1.8.3 tal-Anness IV, il-kategoriji/is-subkategoriji tal-vetturi L3, L4e, L5e u L7e għandhom ikunu mgħammra b’sistema OBD tal-istadju I li timmonitorja għal kwalunkwe falliment taċ-ċirkwit elettriku u tal-elettronika tas-sistema tal-kontroll tal-emissjonijiet u li tiġi skattata meta jkunu qed jinqabżu l-livelli ta’ limitu tal-emissjonijiet kif stabbiliti fl-Anness VI (B2). Sistemi OBD tal-istadju I għal dawk il-kategoriji/is-subkategoriji tal-vetturi għandhom ukoll jirrapportaw l-iskattar ta’ kwalunkwe mod ta’ operazzjoni li jnaqqas it-torque tal-magna b’mod sinifikanti.
            
            
               5.Mid-dati stipulati fil-punt 1.8.4 tal-Anness IV, il-kategoriji/is-subkategoriji ta’ vetturi L3e, L4e, L5e-A u L7e-A għandhom minn barra hekk ikunu mgħammra b’sistema OBD tal-istadju II li timmonitorja u tirraporta fallimenti u degradazzjoni tas-sistema tal-kontroll tal-emissjonijiet, bl-eċċezzjoni tal-monitoraġġ tal-katallizatur, li jirriżultaw fi qbiż tal-livelli ta’ limitu tal-emissjonijiet kif stabbiliti fl-Anness VI (B1).
            
            
               6.Mid-dati stipulati fil-punt 1.8.5 tal-Anness IV, il-kategoriji/is-subkategoriji ta’ vetturi L3e, L4e, L5e-A u L7e-A għandhom barra minn hekk ikunu mgħammra b’sistema OBD tal-istadju II li timmonitorja u tirraporta fallimenti u degradazzjoni tas-sistema tal-kontroll tal-emissjonijiet, li jirriżultaw fi qbiż tal-livelli ta’ limitu tal-emissjonijiet kif stabbiliti fl-Anness VI (B2).
            
            
               7.Il-paragrafi 5 u 6 ma għandhomx japplikaw għal muturi enduro fil-kategorija L3e-AxE u muturi tat-trials fil-kategorija L3e-AxT.
            
         
         
            
               8.Sabiex tarmonizza r-rappurtar tas-sistema OBD dwar fallimenti tas-sikurezza funzjonali jew tas-sistema tal-kontroll tal-emissjonijiet u tiffaċilita t-tiswija effikaċi u effiċjenti ta’ vettura, il-Kummissjoni għandha tingħata s-setgħa li tadotta atti delegati skont l-Artikolu 75 rigward ir-rekwiżiti tekniċi dettaljati marbuta mas-sistema dijanjostika abbord, fir-rigward tal-kategoriji tal-vetturi msemmija fl-Anness II, C1 - Rekwiżiti tal-bini tal-vetturi u rekwiżiti ġenerali għall-approvazzjoni tat-tip, fir-ringiela 11, inklużi r-rekwiżiti OBD funzjonali u l-proċeduri tat-test għal dawk is-suġġetti elenkati fil-paragrafi 1 sa 7 ta’ dan l-Artikolu u rigward ir-rekwiżiti tekniċi dettaljati marbuta mat-test ta’ tip VIII li hemm referenza għalih fl-Anness V.";
            
            
               (2)Fl-Artikolu 23(3), il-punt (c) huwa sostitwit b'dan li ġej:
            
            
               “(c) proċedura matematika tad-durabilità:
            
            
               Sal-31 ta’ Diċembru 2024, għal kull kostitwent tal-emissjonijiet, il-prodott tal-multiplikazzjoni tal-fattur ta’ deterjorament stabbilit fl-Anness VII(B)u r-riżultat tat-test tal-prestazzjoni ambjentali ta’ vettura li tkun akkumulat aktar minn 100 km wara li tkun tħaddmet għall-ewwel darba fi tmiem il-linja ta’ produzzjoni għandu jkun aktar baxx mil-limitu tat-test tal-prestazzjoni ambjentali stipulat fl-Anness VI(A).
            
            
               Minkejja l-ewwel subparagrafu, għal tipi ġodda ta’ vetturi mill-1 ta’ Jannar 2020 u għal tipi eżistenti ta’ vetturi mill-1 ta’ Jannar 2021 sal-31 ta’ Diċembru 2024, għal kull kostitwent tal-emissjonijiet, il-prodott tal-multiplikazzjoni tal-fattur ta’ deterjorament stabbilit fl-Anness VII (B) u r-riżultat tat-test ambjentali ta’ vettura li tkun akkumulat aktar minn 2500 km għal vettura b’veloċità massima ta’ < 130 km/h u 3500 km għal vettura b’veloċità massima ta’ ≥ 130 km/h wara li tkun ġiet startjata għall-ewwel darba fi tmiem il-linja ta’ produzzjoni għandu jkun aktar baxx mil-limitu ambjentali stipulat fl-Anness VI (A).”; 
            
            
               (3)L-Artikolu 75(2) huwa sostitwit b’dan li ġej:
            
            
               2. Is-setgħa li tadotta atti delegati msemmija fl-Artikolu 18(3), l-Artikolu 20(2), l-Artikolu 21(8), l-Artikolu 22(5) u (6), l-Artikolu 23(6) u (12), l-Artikolu 24(3), l-Artikolu 25(8), l-Artikolu 32(6), l-Artikolu 33(6), l-Artikolu 50(4), l-Artikolu 54(3), l-Artikolu 57(12), l-Artikolu 65 u l-Artikolu 74 għandha tiġi kkonferita lill-Kummissjoni għal perjodu ta’ għaxar snin mit-22 ta’ Marzu 2013. Id-delega ta' setgħa għandha tiġi estiża awtomatikament għal perijodi ta' ħames snin, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel it-tmiem ta' kull perijodu. Il-Kummissjoni għandha tfassal rapport fir-rigward tad-delega ta’ setgħa mhux iktar tard mit-22 ta’ Ġunju 2022 u disa’ xhur qabel it-tmiem ta’ kull perjodu ta’ ħames snin sussegwenti.”;
            
            
               (4)L-Anness VI huwa emendat skont l-Anness ta' dan ir-Regolament.
            
            
               Artikolu 2
            
            
               Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  
                        ĠU L 60, 2.3.2013, p. 52. Ir-Regolament (UE) Nru 168/2013 tal-Parlament Ewropew u tal-Kunsill tal-15 ta' Jannar 2013 dwar l-approvazzjoni u s-sorveljanza tas-suq ta' vetturi b'żewġ jew tliet roti u kwadriċikli.
                        Ir-Regolament ta’ Delega tal-Kummissjoni (UE) Nru 134/2014 tas-16 ta’ Diċembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tar-rekwiżiti tal-prestazzjoni ambjentali u tal-prestazzjoni tal-unità tal-propulsjoni, u li jemenda l-Anness V tiegħu (ĠU L 53, 21.2.2014, p. 1).
                        Ir-Regolament ta’ Delega tal-Kummissjoni (UE) Nru 44/2014 tal-21 ta’ Novembru 2013 li jissupplimenta r-Regolament (UE) Nru 168/2013 tal-Parlament Ewropew u tal-Kunsill fir-rigward tal-kostruzzjoni tal-vetturi u r-rekwiżiti ġenerali għall-approvazzjoni ta’ vetturi b’żewġ jew tliet roti u kwadriċikli (ĠU L 25, 28.1.2014, p. 1). 
                        ir-Regolament ta’ Delega tal-Kummissjoni (UE) Nru 3/2014 tal-24 ta' Ottubru 2013 li jissupplimenta r-Regolament (UE) Nru 168/2013 tal- 
                        Parlament Ewropew u tal-Kunsill fir-rigward tar-rekwiżiti tas-sikurezza funzjonali tal-vetturi għall-approvazzjoni ta' vetturi b'żewġ jew tliet roti u kwadriċikli (ĠU L 7, 10.1.2014, p. 1–12).
               
               
                  
                     (2)
                  
                        Ir-rapport tal-istudju: "Effect study of the environmental step Euro 5 for L-category vehicles", EU-Books (ET-04-17-619-EN-N).
               
               
                  
                     (3)
                  
                        Ir-rapport tal-istudju: "Effect study of the environmental step Euro 5 for L-category vehicles", EU-Books (ET-04-17-619-EN-N).
               
               
                  
                     (4)
                  
                        Ir-Regolament (UE) Nru 168/2013 tal-Parlament Ewropew u tal-Kunsill tal-15 ta' Jannar 2013 dwar l-approvazzjoni u s-sorveljanza tas-suq ta' vetturi b'żewġ jew tliet roti u kwadriċikli (ĠU L 60, 2.3.2013, p. 52).
               
            
      
    ---documentbreak--- 
      
         
               IL-KUMMISSJONI EWROPEA
            Brussell,19.3.2018
            COM(2018) 137 final
            ANNESS
            tal-Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament (UE) Nru 168/2013 fir-rigward tal-istadju Euro 5 għall-approvazzjoni tat-tip ta’ vetturi b’żewġ jew tliet roti u kwadriċikli
            
               
         
         
            
               ANNESS
            
            
               Emendi tal-Anness IV tar-Regolament (UE) Nru 168/2013
            
            
               Fl-Anness IV tar-Regolament (UE) Nru 168/2013, it-tabella hija emendata kif ġej:
            
            
               (a)il-punti 1.1.2.1., 1.1.2.2. u 1.1.2.3. jinbidlu b'dan li ġej: 
            
            
                     
                        ‘1.1.2.1.
                     
                  
                  
                     
                        Euro 4: Anness VI A1
                     
                  
                  
                     
                        L1e, L2e, L6e
                     
                  
                  
                     
                        1.1.2017
                     
                  
                  
                     
                        1.1.2018
                     
                  
                  
                     
                        31.12.2020; għal-L2e-U u L6e-B: 31.12.2022
                     
                  
               
                     
                        1.1.2.2.
                     
                  
                  
                     
                        Euro 4: Anness VI A1
                     
                  
                  
                     
                        L3e,L4e,L5e,
                     
                     
                        L7e
                     
                  
                  
                     
                        1.1.2016
                     
                  
                  
                     
                        1.1.2017
                     
                  
                  
                     
                        31.12.2020; għal-L3e-AxE u L3e-AxT 31.12.2022
                     
                  
               
                     
                        1.1.2.3.
                     
                  
                  
                     
                        Euro 5: Anness VI A2
                     
                  
                  
                     
                        L1e-L7e
                     
                  
                  
                     
                        1.1.2020;
                     
                     
                        għal-L2e-U; L3e-AxE ;L3e-AxT u L6e-B: 1.1.2022
                     
                  
                  
                     
                        1.1.2021;
                     
                     
                        għal-L2e-U; L3e-AxE; L3e-AxT u L6e-B: 1.1.2023
                     
                  
                  
                     
                        ”;
                     
                  
               
            
            
               (b)il-punti 1.8.1., 1.8.2. u 1.8.3. jinbidlu b’dan li ġej: 
            
            
                     
                        “1.8.1.
                     
                  
                  
                     
                        Rekwiżiti funzjonali tal-OBD tal-istadju I
                     
                  
                  
                     
                        L3e, L4e, 
                        L5e-A, L7e-A
                     
                  
                  
                     
                        1.1.2016
                     
                  
                  
                     
                        1.1.2017
                     
                  
                  
                     
                        31.12.2020
                     
                  
               
                     
                  
                  
                     
                        Proċedura tat-test ambjentali OBD tal-istadju I (test tat-tip VIII)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Limiti tat-test ambjentali OBD tal-istadju I, Anness VI (B1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        1.8.2.
                     
                  
                  
                     
                        Ir-rekwiżiti funzjonali tal-OBD tal-istadju I li jinkludu kwalunkwe mod ta’ operazzjoni li jnaqqas it-torque tal-magna b’mod sinifikanti.
                     
                  
                  
                     
                        L3e, L4e,L5e,L7e
                     
                  
                  
                     
                        1.1.2020
                     
                  
                  
                     
                        1.1.2021
                     
                  
                  
                     
                        31.12.2024
                     
                  
               
                     
                  
                  
                     
                        Proċedura tat-test ambjentali OBD tal-istadju I (test tat-tip VIII)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Limiti tat-test ambjentali OBD tal-istadju I, Anness VI (B1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        1.8.3.
                     
                  
                  
                     
                        Ir-rekwiżiti funzjonali tal-OBD tal-istadju I li jinkludu kwalunkwe mod ta’ operazzjoni li jnaqqas it-torque tal-magna b’mod sinifikanti.
                     
                  
                  
                     
                        L3e, L4e,L5e,L7e
                     
                  
                  
                     
                        1.1.2024
                     
                  
                  
                     
                        1.1.2025
                     
                  
                  
                     
                        ”;
                     
                  
               
                     
                  
                  
                     
                        Proċedura tat-test ambjentali OBD tal-istadju I (test tat-tip VIII)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Limiti tat-test ambjentali OBD tal-istadju I, Anness VI (B2)
                     
                  
                  
                     
                  
                  
                     
                  
                  
                     
                  
                  
                     
                  
               
            
            
               (c)jiddaħħlu l-punti li ġejjin:
            
            
                     
                        “1.8.4.
                     
                  
                  
                     
                        Rekwiżiti funzjonali tal-OBD tal-istadju II
                     
                     
                        bl-eċċezzjoni tal-monitoraġġ tal-katallizatur
                     
                  
                  
                     
                        L3e, L4e,
                     
                     
                        L5e-A, L7e-A
                     
                  
                  
                     
                        1.1.2020
                     
                  
                  
                     
                        1.1.2021
                     
                  
                  
                     
                        31.12.2024
                     
                  
               
                     
                  
                  
                     
                        Proċeduri tat-test ambjentali OBD tal-istadju II (test tat-tip VIII)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Limiti tat-test ambjentali OBD tal-istadju II, Anness VI (B1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        1.8.5.
                     
                  
                  
                     
                        Rekwiżiti funzjonali tal-OBD tal-istadju II, 
                     
                  
                  
                     
                        L3e, L4e, L5e-A, L7e-A
                     
                  
                  
                     
                        1.1.2024
                     
                  
                  
                     
                        1.1.2025
                     
                  
                  
                     
                        ”;
                     
                  
               
                     
                  
                  
                     
                        Proċeduri tat-test ambjentali OBD tal-istadju II (test tat-tip VIII), 
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Limiti tat-test ambjentali OBD tal-istadju II, Anness VI (B2)
                     
                  
                  
                     
                  
                  
                     
                  
                  
                     
                  
                  
                     
                  
               
            
               (d)il-punti 1.9.1., u 1.9.2. jinbidlu b’dan li ġej:
            
            
                     
                        “1.9.1.
                     
                  
                  
                     
                        Proċedura tat-test tal-livell tal-ħoss u valuri ta’ limitu Anness VI (D)
                     
                  
                  
                     
                        L1e, L2e, L6e
                     
                  
                  
                     
                        1.1.2017
                     
                  
                  
                     
                        1.1.2018
                     
                  
                  
                     
                  
               
                     
                        1.9.2.
                     
                  
                  
                     
                        Proċedura tat-test tal-livell tal-ħoss u valuri ta’ limitu (3), Anness VI (D)
                     
                  
                  
                     
                        L3e, L4e, L5e, L7e
                     
                  
                  
                     
                        1.1.2016
                     
                  
                  
                     
                        1.1.2017
                     
                  
                  
                     
                        ”;
                     
                  
               
            
               (e)il-punt 1.9(4) huwa sostitwit b’dan li ġej:
            
            
                     
                        “1.9.4.
                     
                  
                  
                     
                        Ir-Regolamenti tan-NU/KEE Nri 9, 41, 63, 92 u valuri ta’ limitu ġodda assoċjati, proposti mill-Kummissjoni
                     
                  
                  
                     
                        L1e-L7e
                     
                  
                  
                     
                  
                  
                     
                  
                  
                     
                        ”.